31995R0455
L 046/31
JURNALUL OFÍCIAL AL UNIUNII EUROPENE
REGULAMENTUL (CE) NR. 455/95 AL COMISIEI
din 28 februarie 1995
de modificare a regulamentelor (CEE) nr. 1547/87 și (CEE) nr. 1589/87 privind achiziționarea untului de către agențiile de intervenție și a regulamentelor (CEE) nr. 2191/81 și (CEE) nr. 570/88 privind acordarea unui ajutor pentru achiziționarea și vânzarea untului la un preț redus anumitor categorii de consumatori și industrii
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 804/68 al Consiliului din 27 iunie 1968 privind organizarea comună a pieței în sectorul laptelui și produselor lactate (1), modificat ultima dată de Actul de aderare a Austriei, Finlandei și Suediei, în special articolul 6 alineatul (6), articolul 7a alineatul (1) primul paragraf, articolul 7a alineatul (3), articolul 12 alineatul (3) și articolul 28,
întrucât Regulamentul (CEE) nr. 985/68 al Consiliului din 15 iulie 1968 de stabilire a normelor generale de intervenție pe piața untului și a smântânii (2), modificat ultima dată de Regulamentul (CEE) nr. 2045/91 (3), a fost abrogat începând cu 1 martie 1995 de Regulamentul (CE) nr. 2807/94 (4) al Consiliului; întrucât unele norme din Regulamentul (CEE) nr. 985/68 au fost introduse în articolul 6 din Regulamentul (CEE) nr. 804/68, modificat ultima dată de Regulamentul (CE) nr. 2807/94; întrucât Regulamentul (CEE) nr. 685/69 al Comisiei din 14 aprilie 1969 privind normele de aplicare pentru intervenția pe piața de unt și smântână (5), modificat ultima dată de Regulamentul (CE) nr. 393/94 (6), a fost reformulat în momentul modificării ca urmare a abrogării Regulamentului (CEE) nr. 985/68; întrucât, ca urmare, a fost de asemenea abrogat începând cu 1 martie 1995;
întrucât Regulamentul (CEE) nr. 1547/87 al Comisiei din 3 iunie 1987 de stabilire a normelor de aplicare a Regulamentului nr. 777/87 privind achiziționarea untului de intervenție (7), modificat ultima dată de Regulamentul (CE) nr. 1634/91 (8), Regulamentul (CEE) nr. 1589/87 al Comisiei din 5 iunie 1987 privind achiziționarea untului de către agențiile de intervenție prin achiziție publică (9), modificat ultima dată de Regulamentul (CE) nr. 3337/94 (10), Regulamentul (CEE) nr. 2191/81 al Comisiei din 31 iulie 1981 privind acordarea unui ajutor pentru achiziționarea de unt de către instituțiile și colectivitățile fără scop lucrativ (11), modificat ultima dată de Regulamentul (CE) nr. 3337/94, Regulamentul (CEE) nr. 570/88 al Comisiei din 16 februarie 1988 privind vânzarea untului la prețuri reduse și acordarea ajutorului pentru smântână, unt și unt concentrat pentru utilizare în producția de produse de patiserie, înghețată și alte produse alimentare, modificat ultima dată de Regulamentul (CE) nr. 3337/94, fac trimitere la dispozițiile regulamentelor (CEE) nr. 985/68 și (CEE) nr. 685/69; întrucât regulamentele sus-menționate ar trebui adaptate la regulamentele (CEE) nr. 804/68 și (CE) nr. 454/95 (12) ale Comisiei care se aplică de la 1 martie 1995; întrucât, în plus, Regulamentul (CEE) nr. 1589/87 ar trebui să se modifice astfel încât să permită achiziționarea de unt de intervenție produs într-un alt stat membru decât cel al organismului de intervenție achizitor și să se corecteze în Regulamentul (CEE) nr. 1547/87 trimiterea la Regulamentul (CEE) nr. 777/87 (13) al Comisiei;
întrucât Regulamentul (CEE) nr. 2191/81 stabilește că se acordă aceeași sumă ca ajutor pentru achiziționarea untului, indiferent de conținutul minim în grăsimi al untului, luând în considerare vânzările efectuate și situația pe piața untului; valoarea ajutorului pentru untul cu un conținut minim de grăsimi de 82 % ar trebui să se reducă și ar trebui să se stabilească un coeficient care să se aplice la acest ajutor în cazul untului cu un conținut minim de grăsimi de 80 %; întrucât ajutorul se acordă furnizorului de unt pe baza unei cereri scrise și la prezentarea unui act justificativ numerotat, valabil timp de o lună; întrucât statelor membre ar trebui să li se ofere opțiunea prelungirii valabilității actului justificativ la trei luni calendaristice în vederea facilitării activității administrative în discuție;
întrucât Comitetul de gestionare a laptelui și produselor lactate nu a emis un aviz în termenul stabilit de președintele acestuia,
ADOPTĂ PREZENTUL REGULAMENT:
Articolul 1
(1) Regulamentul (CEE) nr. 1547/87 se modifică după cum urmează:
(a)
La articolul 1 alineatul (1) al doilea paragraf, trimiterea la „articolul 2 alineatul (2) ultimul paragraf din Regulamentul (CEE) nr. 685/69” se înlocuiește cu trimiterea la „articolul 4 alineatul (5) din Regulamentul (CE) nr. 454/95”.
(b)
Articolul 2 se modifică după cum urmează:
(i)
la prima teză, trimiterea la „articolul 1 alineatul (4) din Regulamentul (CEE) nr. 777/87” se înlocuiește cu „articolul 1 alineatul (3) din Regulamentul (CEE) nr. 777/87”;
(ii)
la prima liniuță, trimiterea la „articolul 1 alineatul (3) din Regulamentul (CEE) nr. 985/68” se înlocuiește cu „articolul 6 alineatul (1) din Regulamentul (CEE) nr. 804/68”.
(c)
La articolul 4 alineatul (1) al doilea paragraf, se adaugă următoarea liniuță:
„-
când se consideră că tranzacțiile cu privire la untul de calitate prevăzute la articolul 2 prima liniuță nu reglementează un volum suficient de mare pentru a fi reprezentativ, criteriile de instituire a raportului între prețurile untului pentru care există un număr suficient de tranzacții și acelea pentru untul prevăzut la articolul 2”.
(d)
La articolul 5, a doua liniuță se înlocuiește cu următorul text:
„-
cantitățile de unt sub rezerva unei oferte de vânzare înregistrate conform articolului 4 alineatul (5) din Regulamentul (CE) nr. 454/95.”
(2) Regulamentul (CEE) nr. 1589/87 se modifică după cum urmează:
(a)
La articolul 1, al doilea și al treilea paragraf se înlocuiesc cu următorul text:
„Dispozițiile titlului I din Regulamentul (CE) nr. 454/95 se aplică achizițiilor efectuate conform prezentului regulament, cu excepția articolului 2 litera (c), articolului 4 alineatul (5) și articolului 5 alineatul (1).”
(b)
Articolul 3 se modifică după cum urmează:
(i)
la alineatul (1), a doua liniuță se înlocuiește cu următorul text:
„dacă se angajează în scris să respecte articolul 5 alineatul (3) din Regulamentul (CE) nr. 454/95”;
(ii)
alineatul (2) se înlocuiește cu următorul text:
„(2) Persoanele interesate participă la achizițiile publice organizate de organismul de intervenție al unui stat membru, fie prin depunerea unei oferte scrise cu confirmare de primire, fie prin orice alte mijloace de comunicare scrise cu confirmare de primire.”
(c)
La articolul 7 alineatul (1), litera (c) se înlocuiește cu următorul text:
„(c)
magazia de depozitare la rece unde trebuie livrat.”
(d)
La articolul 9 se adaugă următorul text:
„cu condiția să fi fost respectate condițiile prevăzute în articolul 2 din Regulamentul (CE) nr. 454/95.”
(3) Regulamentul (CEE) nr. 2191/81 se modifică după cum urmează:
(a)
La articolul 1 alineatul (3) litera (b), prima liniuță se înlocuiește cu următorul text:
„-
untul care, în statul membru de producție, îndeplinește condițiile prevăzute în articolul 6 alineatul (2) din Regulamentul (CEE) nr. 804/68 și cerințele clasei de calitate națională menționate în anexa II la Regulamentul (CE) nr. 454/95 și a cărui ambalare este marcată în consecință.”
(b)
La articolul 2, alineatul (1) se înlocuiește cu următorul text:
„(1) Valoarea ajutorului este de 139 ECU la 100 kg de unt.
În cazul untului prevăzut la articolul 6 alineatul (2) a treia liniuță din Regulamentul (CEE) nr. 804/68, valoarea ajutorului prevăzută în paragraful precedent se înmulțește cu 0,9756.
În cazul schimbării valorii ajutorului, noua valoare se aplică tuturor livrărilor de unt efectuate în baza actului justificativ valabil pentru luna următoare lunii în care a fost stabilită noua valoare.
Totuși, în cazul unui act justificativ care este valabil mai mult de o lună, dacă noua valoare se stabilește înaintea ultimei luni în care actul justificativ este valabil, noua valoare se aplică tuturor livrărilor de unt efectuate după începerea lunii următoare lunii în care a fost stabilită noua valoare.”
(c)
La articolul 3, alineatul (5) se înlocuiește cu următorul text:
„(5) Actul justificativ este valabil pentru luna calendaristică indicată pe acesta. Totuși, preluarea poate fi efectuată din a douăzecea zi a lunii anterioare lunii calendaristice indicate pe actul justificativ până la a zecea zi a lunii următoare lunii calendaristice indicate pe acesta.
Prin derogare de la paragraful anterior, statele membre pot prevedea validitatea unui act justificativ pentru două sau trei luni calendaristice. În astfel de cazuri, lunile de validitate trebuie indicate pe actul justificativ și preluarea poate fi efectuată din a douăzecea zi a lunii anterioare primei luni calendaristice indicate pe actul justificativ până la a zecea zi a lunii următoare ultimei luni calendaristice indicate pe acesta.”
(4) La articolul 1 alineatul (1) litera (a) din Regulamentul (CEE) nr. 570/88, prima teză se înlocuiește cu următorul text:
„(a)
untul produs direct și exclusiv din smântână pasteurizată și care, în statul membru de producție, îndeplinește condițiile prevăzute în articolul 6 alineatul (2) din Regulamentul (CEE) nr. 804/68 și cerințele clasei de calitate națională menționate în anexa II la Regulamentul (CE) nr. 454/95 și a cărui ambalare este marcată în consecință.”
Articolul 2
Prezentul regulament intră în vigoare în a treia zi de la data publicării în Jurnalul Oficial al Comunităților Europene.
Se aplică de la 1 martie 1995.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 28 februarie 1995.